Føroya Arbeiðarafelag hevur eina samhaldsfasta (kollektiva) skipan, har løntakarin er tryggjaður frá tí degi hann gerst aktivur limur og rindar gjøldini. Tryggingin dekkar: Útgjald við deyða (01.01. 18 kr. 365.796,-) Útgjald í sambandi við hættisliga sjúku (01.01. 18 kr. 91.493,-) Útgjald við hættisliga sjúku hjá børnum (01.01. 18 kr. 91.493,-) Útgjald við 67 ára aldur–tó bert hjá teimum sum hava verið í skipanini samanhangandi tey síðstu 10 árini tvs frá 57-67 ár (01.01. 17 kr. 100.000,00). Limur, sum gerst sjúkur ella arbeiðsleysur kann halda áfram í tryggingini, um hann sjálvur hvønn mánað rindar tryggingargjald til Føroya Arbeiðarafelag, og hetta skal gerast innan 3 mánaðir frá tí at hann er givin at arbeiða. Og hevur mann ikki rinda gjøldini fyri hesar mánaðirnar áðrenn 3 mánað freistina, er mann ikki tryggjaður meira. Persónur sum fer í skúla ella at arbeiða innan annað sáttmálaøki, sum t. d. handverkari og verður limur í handverkarafelag kann tó ikki halda fram í skipanini hjá Føroya Arbeiðarafelag.